Skeletocutis amorpha

Skeletocutis amorpha Polyporaceae familiako onddo espezie bat da. Larrukara da eta ez du janaria prestatzeko balio, baina onuragarria da hildako zura degradatzen duelako. 

Sinonimoak: Gloeoporus amorphus, Polyporus amorphus, Polyporus pertenuis.

Deskribapena 
Karpoforoa: Erresupinatutik efuso-erreflexura, inbrikatu samarra, goialdea eremu zentrokide zirkularrekin, tomentuduna, zurixka, algek berdez zikinduta egon daitezkeen arren.

Tutuak: Bigunak ale freskoetan, hezetasuna galtzen dutenean gogorrak, hasieran zuriak, baina garatu ahala, kolore horixkatik laranjatura doan tindagaia hartzen dute, biziagoa edo motelagoa, baita izokin kolorea ere.

Poroak: Tutuen kolore berekoak, Amoniakoarekin (NH3) asko gorritzen dira.

Bilbea: Bi geruzek osatua, bata gelatinakara eta goikoa tomentuduna.

Jangarritasuna 
Ez da jangarria.

Nahasketa arriskua 
Koniferoen beste zarakar batzuekin nahas daiteke.

Oharra: Espezie honen ezaugarri nagusiak hauek dira: bere habitata pinuen zura da, kapelatxoen kolore zurixka, tutuek hartzen duten laranja tonua, eta amoniakoarekin duen erreakzioa.

Sasoia eta lekua 
Udazkenean eta neguan, pinuen egurretan. Ohikoa eta urte osoan.

Banaketa eremua 
Ipar Amerika, Europa, Errusia, Kazakhstan, Japonia, Txina, Australia, Zeelanda Berria.

Erreferentziak

Kanpo estekak 

Polyporaceae